شه‌فه‌ق نيوز/ وه‌زاره‌ت ته‌ندروستى له‌ هه‌رێم كوردستان، ئاشكراى تۆماركردن دو حاڵه‌ت مردن كرد وه‌ ڤايرۆس كۆرۆنا له‌ شار هه‌ولێر.
وه‌زاره‌ته‌گه‌ له‌ به‌ياننامه‌يگ ئه‌را ئاژانس شه‌فه‌ق نيوز وت: شار هه‌ولێر دو حاڵه‌ت مردن وه‌ ڤايرۆس كۆرۆنا تۆمار كردگه‌ ئه‌را پياويگ 71 ساڵان و ژنيگ 70 ساڵان له‌ قه‌زاى چۆمان.
زويتريش وه‌ڕيه‌وبه‌رايه‌تى ته‌ندروستى هه‌ولێر، ئاشكراى خاسه‌وبوين 15 حاڵه‌ت تويشبوين وه‌ ڤايرۆس كۆرۆنا كرد.
